Cèlia Amorós Puente

**Celia Amorós Puente**, nada en Valencia o 18 de maio de 1944, é unha filósofa e ensaísta valenciana. Filósofa e teórica do feminismo, é unha das pensadoras máis destacadas na actualidade. Referencia clave do chamado feminismo da igualdade centrou unha parte significativa da súa investigación na construción de relacións entre a Ilustración e o feminismo. É catedrática e membro do Departamento de Filosofía e Filosofía Moral e Política na UNED. Entre as súas principais investigacións figuran o proceso de Ilustración e as súas implicacións para o feminismo e as mulleres no islam, e os Dereitos Humanos e os dereitos das mulleres no contexto de multiculturalismo. É a primeira muller que gañou o Premio Nacional de Ensaio (2006). O seu libro *Hacia una crítica de la razón patriarcal* constitúe unha nova visión desde a perspectiva de xénero (estudos de xénero) da filosofía, revela os prexuízos do androcentrismo e exixe unha revisión crítica por parte das mulleres.

## Traxectoria 
Licenciouse en Filosofía pola Universidade de Valencia en 1969 e recibiu o Premio Extraordinario de Grao en 1970. O título da súa memoria de licenciatura foi *El concepto de razón dialéctica en Jean Paul Sartre*. Tamén na Facultade de Filosofía da Universidade de Valencia, realizou a súa tese de doutoramento. O título da súa tese foi *Ideología y pensamiento mítico: Alrededor de las ‘Mitologías’ de Claude Lévi Strauss*. É especialista no pensamento ético-político de Jean-Paul Sartre e na historia do existencialismo. Neste campo destacan as súas obras *Sören Kierkegaard o la subjectividad del caballero* (1987) e *Diáspora y apocalipsis: estudios sobre el nominalismo de Jean Paul Sartre* (2001).

En 1970 militou en Germania Socialista, un grupo político valenciano fundado en 1970 por Josep Vicent Marquès como un *grupo de traballo político para a revolución socialista*.

Tamén militou na Fronte de Liberación da Muller de Madrid (FLM) ata 1980. Este mesmo ano recibiu o Premio María Espinosa Ensaio ao mellor artigo publicado sobre temas de feminismo polo seu traballo, *Feminismo y partidos políticos*, en Zona abierta, Primavera de 1980.

En 1987, creou o Seminario Permanente Feminismo e Ilustración impartido na Facultade de Filosofía e Letras da Universidade Complutense de Madrid ata 1994. Foi a primeira directora do Instituto de Investigacións Feministas, desde 1.989 a 1993, o ano no que Amorós comeza unha estancia na Universidade Harvard.

Directora do curso de *Historia da teoría feminista*, do Instituto de Investigacións Feministas desde a súa creación no ano 1991 ata o ano 2005, que foi substituída pola filósofa Ana de Miguel. Os temas impartidos no curso no ano 2003 por Amorós foron: Feminismo e multiculturalismo, Feminismo e Ilustración, O feminismo freudomarxista de Shulamith Firestone e *A ontoloxía do presente,* de Donna Haraway.

No ano 2006 pasa a ser a primeira muller premiada co Premio Nacional de Ensaio das Letras Españolas polo traballo *La gran diferencia y sus pequeñas consecuencias... para las luchas de las mujeres*, coeditado por *Ediciones Cátedra*, o Instituto da Muller e a Universidade de Valencia. Dotado de 15.000 euros, o premio distingue un traballo de reflexión ou pensamento de autor ou autora españois escrito en calquera das linguas oficiais do Estado e publicado o ano anterior ao veredicto.

Catedrática e membro do Departamento de Filosofía e Filosofía Moral e Política na UNED na última década, destacan as súas investigacións e traballos sobre feminismo e multiculturalismo. Amorós considera que hai vetas da Ilustración, de diferentes culturas, especialmente na cultura islámica e procura o punto de encontro na construción da igualdade entre mulleres de diferentes orixes culturais.

En marzo de 2011, recibiu a Medalla pola Promoción dos Valores de Igualdade concedida polo Ministerio de Sanidade, Servizos Sociais e Igualdade (2011)

## Obra 
* *Hacia una crítica de la razón patriarcal*, Barcelona, Anthropos, 1985, 1991;
* *Sören Kierkegaard o la subjetividad del caballero*, Barcelona, Anthropos, 1987
* *Espacio de los iguales, espacio de las idénticas. Notas sobre poder y principio de individuación*, en *Arbor*, núm. 503-504;
* *El feminismo: senda no transitada de la Ilustración*, en *lsegoría. Revista de Filosofía Moral y Política*, núm. 1, 1990, Instituto de Filosofía, CSIC, páx. 139;
* *Patriarcalismo y razón ilustrada*, en *Razón y Fe*, núms. 113-114, xullo-agosto 1991;
* *Los escritos póstumos de Sartre* (I) e (II), en *Revista de Filosofía*, 3~ época, vol. III e IV, Madrid, Universidade Complutense;
* *El nuevo as-pecto de la polis*, en *La balsa de la Medusa*, núms. 19-20, 1991;
* C. Amorós (dir.), *Feminismo y Etica*, número monográfico de *Isegoría. Revista de Filosofía Moral y Política*, núms. 6, 1992;
* *Feminismo, Ilustración y misoginia romántica*, en Birules e outros, *Filosofía y género, Identidades femeninas*, Pamplona, Pamiela, 1992;
* *Feminismo: igualdad y diferencia*, Colección Libros del PUEG, UNAM, México, 1994;
* Angeles Jiménez Perona, *Celia Amorós*, en *Philosophinnen-Lexikon*, ein-Fach-verlag, 1994
* *10 palabras clave sobre Mujer*, Estella (Navarra), Verbo Divino, 1995;
* *La gran diferencia y sus pequeñas consecuencias... para la lucha de las mujeres* Ed. Cátedra 2005
* Celia Amorós e Ana de Miguel (eds.) *Teoría feminista. De la Ilustración a la globalización* (3 vols.), Madrid, eds. Minerva. 2005
* *Vetas de ilustración: Reflexiones sobre feminismo e islam* Madrid, Editorial Cátedra 2009
* *El feminismo como proyecto filosófico-político* en *Ciudad y ciudadanía,* Madrid, Editorial Trotta. 2008

## Premios e distincións 
* Premio María Espinosa Ensaio o mellor artigo publicado sobre temas de Feminismo (1980): *Feminismo y partidos políticos*, publicado en *Zona abierta*, Primavera de 1980
* Premio Nacional de Ensaio en España (2006)
* Medalla á *Promoción dos Valores de Igualdade* concedida polo Ministerio de Sanidade, Servizos Sociais e Igualdade (2011)

## Notas 
## Véxase tamén 
### Bibliografía
* *Filosofía y feminismo en Celia Amorós*. Por Luisa Posada Kubissa. Labrys, Estudios Feministas (2006)
* *Pensar con Celia Amorós. Fundamentos* (2010) Un libro homenaxe editado polas filósofas Marian López Cao e Luisa Posada Kubissa, do Instituto de Investigacións Feministas da Universidade Complutense de Madrid, no que colaboran destacadas pensadoras feministas con Amelia Valcárcel, Alicia Puleo e Maria Luisa Femenías entre outras.

### Ligazóns externas 
* *Pienso, luego existo*. RTVE Vídeo. Programa sobre Celia Amorós 2011.
* Teoría feminista. Conferencia de Celia Amorós Gravación da conferencia realizada con motivo do 20 aniversario do curso *Historia de la Teoría Feminista* na Universidade Complutense de Madrid que Celia Amorós dirixiu de 1997 a 1993.
* Celia Amorós relata su genealogía en el feminismo Vídeo 2011
* *Concepturalizar la violencia de género*. Celia Amorós Vídeo 2011
* *Por una ilustración multicultural* Celia Amorós. *Quaderns de filosofia i ciència*, 34, 2004, pp.&nbsp;67–79.
* Mujeres en Red Selección de textos de Celia Amorós
* Entrevista a Celia Amorós e Amelia Valcárcel E-Mujeres
* *El "espíritu Celia Amorós"* por Ana de Miguel Vídeo 2011
* *Celia Amorós, pionera del feminismo: "Mi pensamiento nace del cabreo"*  Carne Cruda 2.0. Cadena Ser  (12/03/13)